पाएं अपने शहर की ताज़ा ख़बरें और फ्री ई-पेपरडाउनलोड करें
पॉपुलर रियलिटी शो खतरों के खिलाड़ी के 11वें सीजन की तैयारियां अब शुरू हो चुकी हैं। इस साल शो में एक्ट्रेस सनाया ईरानी हिस्सा लेने वाली थीं, हालांकि आखिरी समय में उन्होंने इस शो से बैक आउट कर दिया है। अब उनकी जगह भरने के लिए श्वेता तिवारी को फाइनल कर लिया गया है जो टीम के साथ केप टाउन रवाना हो चुकी हैं।
इंडियन एक्सप्रेस की रिपोर्ट के अनुसार श्वेता तिवारी को पहले भी शो का हिस्सा बनने का ऑफर दिया गया था, लेकिन उन्होंने इससे इनकार कर दिया था। अब जब सनाया ईरानी के शो छोड़ने पर मेकर्स ने दोबारा उनसे संपर्क किया तो एक्ट्रेस इस बार शो के लिए राजी हो गईं।
खबर में सूत्रों ने बताया, श्वेता ने आखिरी समय में शो साइन करने का फैसला लिया है, लेकिन हम उन्हें साइन करके बेहद एक्साइटेड हैं। बता दें कि हाल ही में श्वेता खतरों के खिलाड़ी 11 के सभी कंटेस्टेंट्स के साथ केप टाउन रवाना हुई हैं जिससे पहले उन्हें मुंबई एयरपोर्ट में स्पॉट किया गया था। एयरपोर्ट में एक्ट्रेस स्लीवलेस टॉप और बैल-बॉटम जींस में नजर आई थीं।
शो में इन सेलेब्स को टक्कर देंगी श्वेता तिवारी
इस साल शो में बिग बॉस 13 के तीन कंटेस्टेंट निक्की तंबोली, राहुल वैद्य और अभिनव शुक्ला नजर आने वाले हैं। इनके अलावा दिव्यांका त्रिपाठी, विशाल आदित्य सिंह, आस्था गिल, महक चहल, अर्जुन बिजलानी, वरुण सूद, अनुष्का सेन, सौरभ राज जैन और सना मकबूल जैसे सेलेब्स भी शो में खतरनाक स्टंट करते नजर आएंगे।
इन रियलिटी शो का हिस्सा रही हैं श्वेता
खतरों के खिलाड़ी 11 से पहले श्वेता तिवारी नच बलिए 2, इस जंगल से मुझे बचाओ, बिग बॉस 4 और झलक दिखला जा 6 जैसे कई रियलिटी शो में नजर आ चुकी हैं। बताते चलें कि श्वेता तिवारी आखिरी बार सोनी टीवी के शो मेरे डेड की दुल्हन में नजर आई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bho_Deva bho_Deva hin_Deva zho_Hant eng_Latn